Norges speiderforbund

**Retningslinjer for fast årlig kompensasjon for udokumenterte utgifter**

1. Ordningen gjelder for medlemmer av Speiderstyret og Komité speiding, og skal dekke udokumenterte utgifter i forbindelse med utøvelse av tillitsvervet.

Det enkelte medlem avgjør selv om han/hun vil omfattes av ordningen eller ikke.

De som ikke ønsker å gjøre bruk av ordningen, får sine utgifter dekket ved innsending av reiseregning vedlagt kvittering for utgiftene.

1. Ordningen forutsetter å dekke mindre utgifter til blant annet billetter, mat under reise, papir og blekkpatron/pulver til printer, parkering, småkjøring, telefon og lignende.
2. De som gjør bruk av ordningen, kan ikke kreve enkeltutgifter/kvitteringer på under 70 kroner refundert ved dokumentasjon gjennom ordinær reiseregning.
3. Den faste årlige kompensasjonen utbetales med en halvpart pr. 15. januar og en halvpart pr. 15. juli hvert år. Endringer i størrelsen på kompensasjonen fastsettes av Speiderstyrets arbeidsutvalg.
4. Spørsmål knyttet til praktiseringen av ordningen avgjøres av generalsekretæren.

Vedtatt av Speiderstyrets arbeidsutvalg 21. oktober 2013